open-index/open-wikipedia-markdown huggingface dataset:
שלום קונסטרום

**שלום קונסטרום** (בכתיב יידי: **קאנסטארום**; נודע גם כ**שלום בלעכער**; תר"ו, 1846 – ט' באב תרנ"ד, 11 באוגוסט 1894) היה יזם ואיש נדל"ן ירושלמי. יחד עם יוסף נבון והבנקאי יוהנס פרוטיגר היה שותף בהקמת השכונה בית יוסף וכן בהקמת השכונות מחנה יהודה, סוכת שלום ונווה שלום בנחלאות.

## תולדות חייו
קונסטרום נולד במינסק והגיע לירושלים בגיל 12 עם הוריו. בנעוריו למד את מקצוע הפחחות והיה לאומן מומחה, לפיכך קיבל את הכינוי "שלום בלעכער" (פחח, ביידיש). הוא קלט בנקל שפות וידע להתנהל בערבית, ספניולית, גרמנית, צרפתית ואנגלית בנוסף ליידיש. עברית, שידע כלשון קודש, כמעט ולא דיבר. עקב ידיעותיו בשפות ויכולת ניהול המשא ומתן שלו, סייע לבנקאי פרוטיגר בתיווך עסקאות נדל"ן. הוא סייע גם ליוסף נבון במשא ומתן מול השלטון העות'מאני לקבלת הזיכיון לסלילת מסילת הרכבת יפו–ירושלים. קונסטרום צבר רווחים מעמלות התיווך ובנה בית בשכונת נחלת שבעה.
שמאל|ממוזער|250px|המדליה שקיבל קונסטרום עבור פעילותו למען יהודים עניים
ב-1887 רכש מגרש ליד משכנות ויזם את הקמת שכונת "סוכת שלום" לה קרא על שמו. באותה שנה חבר לפרוטיגר ונבון להקמת חברת בית יוסף להקמת שכונה יהודית בשם זה ליד אבו טור וחברת "מחנה יהודה" להקמת השכונה בשם זה. כל אלו היו יוזמות עסקיות שסימנו עידן חדש ביציאה מהחומות, עידן הקמת שכונות למטרות רווח.

קונסטרום עבר לגור בבית מרווח במחנה יהודה והקים בית פרטי נוסף עבור משפחתו בשולי מאה שערים. כמו כן רכש עם פרוטיגר קרקע בשכונת נווה שלום שליד יפו, עליה בנו השניים מספר חנויות.

בביתו במחנה יהודה ניהלו רעייתו שרה ובתו רבקה בית תמחוי בימי שני וחמישי. בשנת 1892 התגורר בביתם רוברט סקוט מונקריף, נציג החברה הלונדונית לעזרת היהודים הנרדפים (The Society for Relief of Persecuted Jews), שפעל בארץ ישראל לצד הקונסוליה האנגלית לסיוע ליהודים העניים. קונסטרום סייע למונקריף ליצור רשת עזרה בסיועם של הבנקאי חיים ולירו ורבה של עדת האשכנזים שמואל סלנט. ב-1894, מעט לפני מותו, קיבל קונסטרום מאת הקונסול האנגלי מדליית זהב מאת "החברה לעזרת היהודים הנרדפים", אותה קיבל בהיותו מאושפז בבית החולים הצרפתי בביירות.

בתו, רבקה, נישאה ב-1896 לאריה לייב גיסין מראשון לציון.. אשתו, שרה, נפטרה בהיותה בת 80 בראשון לציון בכ"ג בתמוז תרפ"ט (31 ביולי 1929).

## לקריאה נוספת
* דוד יודילביץ, **רוברט סקוט ועוזריו בארץ**, בתוך: אלתר דרויאנוב (עורך), **מימים ראשונים** ב' (1935), עמודים 111 - 114

## הערות שוליים

קטגוריה:אנשי עליות קדומות לארץ ישראל
קטגוריה:אנשי עסקים ביישוב
קטגוריה:ירושלים: אישים
קטגוריה:יזמים ביישוב
קטגוריה:מייסדי שכונות ירושלים
קטגוריה:נחלת שבעה: אישים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1894
רודיקה מאתייסקו

**רודיקה מאתייֶסקו** (ברומנית: **Rodica Mateescu**, שמה בלידה **Rodica Petrescu**  נולדה ב-13 במרץ 1971) היא אתלטית עבר רומנייה, סגנית אלופת העולם (אתונה 1997) וארבע פעמים (1994-1996, 1998) אלופת רומניה בקפיצה משולשת. 

## ביוגרפיה
מאתייסקו נולדה בבוקרשט.

באליפות אירופה באתלטיקה שנערכה בהלסינקי, פינלנד באוגוסט 1994 סיימה מאתייסקו במקום חמישי בקפיצה משולשת בתוצאה של 14.42 מטר. 

באליפות העולם שנערכה בגטבורג, שוודיה בשנת 1995 סיימה מאתייסקו במקום חמישי בקפיצה משולשת בתוצאה של 14.82 מטר. 

באולימפיאדת אטלנטה (1996) סיימה מאתייסקו במקום שביעי בקפיצה משולשת בתוצאה של 14.21 מטר.

### סגנית אלופת העולם
באליפות העולם באולם שנערכה בפריז, צרפת במרץ 1997 סיימה מאתייסקו במקום רביעי בקפיצה משולשת בתוצאה של 14.65 מטר, 1 ס"מ פחות ממדליית ארד. 

באליפות העולם שנערכה באתונה, יוון באותה שנה זכתה מאתייסקו במדליית כסף בקפיצה משולשת בשיא אישי חדש של 15.16 מטר, אחרי שרקה קשפרקובה מצ'כיה (15.20 מטר) ולפני אולנה גובורובה מאוקראינה (14.67 מטר). בתחרות ה"גראן פרי פיינל" שנערכה בפוקואוקה היא זכתה במדליית ארד בקפיצה משולשת. 

באליפות אירופה שהתקיימה בבודפשט, הונגריה באוגוסט 1998 סיימה מאתייסקו במקום רביעי בתוצאה שלך 14.46 מטר, 4 ס"מ פחות ממדליית ארד.

## חייה האישיים
מאתייסקו נשואה משנת 1995 למוּגוּר מאתייסקו (Mugur Mateescu), אתלט שהתחרה בריצת 400 מטר משוכות.

## שיאים אישיים
### אצטדיון
* ריצת 100 מטר משוכות: 14.21 שניות (1989) 
* קפיצה לרוחק: 6.35 מטר (1996) 
* קפיצה משולשת: 15.16 מטר (1997)
### אולם
* קפיצה לרוחק: 6.36 מטר (1996)
* קפיצה משולשת: 14.91 מטר (1997)

## קישורים חיצוניים

קטגוריה:ילידות 1971
קטגוריה:רומנים שנולדו ב-1971
קטגוריה:אתלטיות רומניות
קטגוריה:קופצות משולשת
קטגוריה:אתלטיות באולימפיאדת אטלנטה (1996)
Pac's Life

**Pac's Life** הוא אלבום האולפן השביעי (והשישי ללא מעורבותו) שיצא לאחר מותו של הראפר טופאק שאקור, לציון יום השנה העשירי למותו. הוא יצא לאור בשנת 2006 על ידי חברות התקליטים אמארו בידור ואינטרסקופ רקורדס. למרות הציפיות הרבות מהאלבום, הוא לא הגיע למעמד אלבום זהב.

## רקע
באלבום מופיעים זמרים אורחים רבים כמו T.I. ואשנטי, שמופיעים בסינגל *Pac's life*. מגוון רחב של אמנים תרמו לאלבום, בהם סנופ דוג, לודאקריס, קמיליונר ויאנג באק. באלבום הופיע יאקי קדאפי, שהיה חבר בהרכב אאוטלוז והיה חבר טוב של שאקור. באלבום הופיע גם ג'מאל וולארד, אשר התפרסם בזכות תיאורו של הנוטוריוס בי. איי. ג'י. בסרט הביוגרפי עליו, Notorious. הסינגל *Pac's Life* צולם בטופאק אמארו שאקור מרכז לאמנויות. האלבום הגיע ב-2006 למקום התשיעי במצעד הבילבורד 200, כשמעל 159,000 יחידות נמכרו בשבוע הראשון לצאתו. מאז, האלבום מכר מעל 400,000 עותקים, אך נכשל בניסיונו להגיע למעמד זהב למרות ניסיונות הקידום הרבים שלו ושבוע האירועים שלפני צאתו.

## רשימת השמעה
# Untouchable (רמיקס)
# Pac's life
# Dumpin'
# Playa Cardz Right (גרסת הנקבה)
# What'z Next?
# Sleep
# International
# Don't Sleep
# Soon As I Get Home
# Playa Cardz Right (גרסת הזכר)
# Don't Stop
# Pac's Life (רמיקס)
# Untouchable
# Dear Mama (רמיקס, בונוס בבריטניה)
# Scared Straight (בונוס ביפן)

## נתוני מכירות

## קישורים חיצוניים

## הערות שוליים

קטגוריה:אלבומי טופאק שאקור
קטגוריה:אלבומים באנגלית
קטגוריה:אלבומים שהתפרסמו לאחר מות מבצעיהם
קטגוריה:אלבומים שהופקו על ידי סוויז ביטס
קטגוריה:אלבומי כסף בממלכה המאוחדת
סיפור מצחיק

**סיפור מצחיק** (במקור באנגלית: **It's Kind of a Funny Story**) הוא סרט קומדיית דרמה אמריקאי בבימוים של אנה בודן וראיין פלק ובכיכובם של קיר גילכריסט, זאק גליפיאנאקיס, אמה רוברטס וויולה דייוויס. הסרט יצא לאקרנים ב-8 באוקטובר 2010. 
הסרט, המבוסס על ספר באותו השם שנכתב על ידי נד ויזיני, ומספר את סיפורו של קרייג גילנר, נער בן 16 המאשפז את עצמו במחלקה פסיכיאטרית בבית חולים בניו יורק.

## עלילה
בבוקר יום ראשון, לאחר שהוא שוקל להתאבד בקפיצה מגשר ברוקלין, מחליט קרייג גילנר (קיר גילכריסט) בן ה-16 ללכת לבית החולים ולבקש עזרה. קרייג מספר לרופא התורן כי הוא זקוק לעזרה מיידית והלה שולח אותו לאשפוז במחלקה הפסיכיאטרית. כיוון שמחלקת הנוער סגורה עקב שיפוצים, חוליה, וקרייג בתוכם, נשלחים למחלקה הפסיכיאטרית למבוגרים. בהתחלה קרייג מתחרט על הבחירה שלו, ומבקש להשתחרר בין היתר בגלל החשש שחבריו לבית הספר, ובייחוד ארון (תומאס מאן) חברו הטוב וניה (זואי קרביץ), חברתו של ארון בה קרייג מאוהב, יגלו היכן הוא נמצא, אך בית החולים מסרב לשחררו לפני יום חמישי.

קרייג פוגש בבובי (זאק גאליפיאנאקיס), מטופל מבוגר הטוען שהוא נמצא במחלקה רק כחופשה, הלוקח את קרייג תחת חסותו. בובי מנסה להתקבל לבית שיקום מחוץ לבית החולים, והוא לחוץ לקראת ריאיון הקבלה המתקרב. קרייג מסייע לו ושולח לו חולצה של אביו ומתרגל איתו את הדברים אותם יאמר בריאיון. במחלקה נמצאת נערה נוספת בשם נואל (אמה רוברטס) המאושפזת לאחר שניסתה לפגוע בעצמה, שהתרשמה מקרייג וביקשה לפגשו. קרייג נפגש עם יתר המטופלים לקבוצת ציור בה הוא מצייר מפה של עיר בדיונית אותה הוא מתאר כמוחו. במהלך שהותו בבית החולים יוצר קרייג קשר עם מטופלים שונים מהמחלקה, ובייחוד עם נואל ובובי. בובי, כך מתברר, הוא אב לילדה קטנה ואושפז לאחר שניסה להתאבד שש פעמים.

ערב אחד מגיעה ניה לבקר את קרייג ומספרת שנפרדה מארון. קרייג מזמין את ניה לחדרו, אבל אז נכנס לחדר מוקטדה (ברנרד וייט), מצרי מבוגר עמו קרייג חולק את החדר, וניה בורחת מהחדר, קרייג רץ אחריה ואומר לה שהוא אוהב אותה מבלי לדעת שנואל עומדת מאחוריו. נואל המאוכזבת הולכת, משאירה אחריה דיוקן עצמי אותה היא תכננה לתת לקרייג.

קרייג משיג את מחילתה של נואל והם מתגנבים לגג בית החולים ביחד, שם קרייג אוזר אומץ ומזמין אותה לדייט והם מתנשקים. ביום שלאחר מכן, קרייג קם בבוקר ושואל איפה בובי, ומגלה שהוא עזב יותר מוקדם.

בסוף הסרט רואים את חוויותיו של קרייג לאחר שעזב את בית החולים - הוא מפתח את מערכת היחסים שלו עם נואל, נהיה חבר קרוב של ארון וניה (שיוצאים שוב) ומגיע להבנה שהוא רוצה לבלות את חייו כצייר. לאחר הקטעים האלה קרייג אומר שאמנם הוא לא השתקם לגמרי, אבל יצליח לעבור את המשברים שלו בעזרת המשפחה, החברים ונואל.

## שחקנים

## יצירת הסרט
בחודש מאי 2006 רכשה חברת סרטי פרמאונט את הזכויות להסרטת הספר "It's Kind of a Funny Story". אנה בודן וריאן פלאק נשכרו כדי להפוך את הספר לתסריט. מאוחר יותר רכשה חברת "Focus Features" את הסרט, עוד בטרם החלו הצילומים.

צילומי הסרט החלו בניו יורק ב-30 בנובמבר 2009. עיקר הצילומים לקחו כשישה שבועות והסתיימו ב-2 בפברואר 2010, ובמאי 2010 הסתיימה עריכת הסרט. את המוזיקה יצרו במיוחד עבור הסרט להקת האינדי-רוק הקנדית Broken Social Scene.

## קישורים חיצוניים
* 

## הערות שוליים

קטגוריה:סרטים אמריקאיים

קטגוריה:סרטי 2010
קטגוריה:סרטים על פגיעה עצמית
קטגוריה:סרטים על התאבדות
קטגוריה:סרטים המבוססים על רומנים אמריקאים
קטגוריה:סרטים המתרחשים בבתי חולים פסיכיאטריים
המדרשה הממלכתית למחנכים למוזיקה

**המדרשה הממלכתית למחנכים למוזיקה** נוסדה בתל אביב ב-1945 על ידי פרופ' ליאו קסטנברג ועמנואל עמירן פוגצ'וב. המדרשה נועדה להכשיר מורים למוזיקה בבתי ספר יסודיים. המדרשה פעלה כמוסד עצמאי עד 2013.

משנת 1945 נוהלה על ידי קסטנברג. 
בשנים 1954–1966 נוהלה על ידי הרצל שמואלי. 
בשנים 1966–1986 נוהלה על ידי עובדיה טוביה.

במשך שנים פעלה המדרשה בשעות אחר הצהריים בבית הספר "הכרמל" בתל אביב. בהמשך עברה המדרשה לבית הסתדרות המורים ברחוב בן-סרוק 8 בתל אביב. לתקופה, הוחלף שמה ל"בית הספר לחינוך מוזיקלי" ומאז 2013 נקראת המדרשה למורי מוזיקה בשם "הפקולטה לחינוך מוזיקלי" והיא מהווה חלק ממכללת לוינסקי לחינוך.

## קישורים חיצוניים
* 
* 
* 
*   יהודית כהן, "לאו קסטנברג וחזון החינוך המוזיקלי בישראל"

קטגוריה:בתי ספר למוזיקה בתל אביב-יפו
קטגוריה:מכללת לוינסקי לחינוך
איש הזאב (2010)

**איש הזאב** (באנגלית: **The Wolfman**) הוא סרט אימה אמריקאי משנת 2010 בבימויו של ג'ו ג'ונסטון, המבוסס על סרט בעל אותו שם משנת 1941. בסרט מככבים בניסיו דל טורו, אנתוני הופקינס, אמילי בלאנט והוגו ויבינג. הסרט קיבל ביקורות מעורבות וזכה בפרס אוסקר ובפרס סאטורן בקטגוריית האיפור הטוב ביותר.

הסרט יצא בארצות הברית ב-10 בפברואר 2010 ובישראל הסרט יצא ב-1 באפריל 2010.

## תקציר העלילה
לורנס טלבוט הוא שחקן תיאטרון. יום אחד, נודע לו שאחיו, בן, נחטף. לורנס חוזר לבית משפחתו שבבלקמור. שם הוא פוגש את אביו המתנכר, סר ג'ון. לאחר שהוא רואה את גופת אחיו, לורנס שומע שמועות שהצוענים אחראים למותו של אחיו. באותו לילה הוא הולך לבקר במחנה הצוענים שבו הוא ננשך על ידי איש זאב. מאילך, לורנס הופך לסירוגין לאיש זאב.

## צוות השחקנים הראשי
* בניסיו דל טורו – לורנס טלבוט
* אנתוני הופקינס – סר ג'ון טלבוט
* אמילי בלאנט – גוון קונליף
* הוגו ויבינג – פרנסיס אברליין
* ג'רלדין צ'פלין – הצוענית מאליווה
* ג'ורדן קולסון – ילד זאב

## ביקורות והכנסות
הסרט קיבל ביקורות מעורבות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 32%. עם זאת, עיתונאית מ"אנטרטיינמנט ויקלי" היללה את משחקו של בניסיו דל טורו בתור לורנס והיא אף השוותה אותו לדמות בסרט המקורי. בנוסף, ריק בייקר ודייב אלסי זכו בפרס אוסקר בקטגוריית האיפור הטוב ביותר.

בסוף השבוע הראשון לצאתו בהפצה כללית הסרט זכה להכנסות של כ-31.4 מיליון דולר, מה שמיקם אותו כסרט השלישי המכניס באותו שבוע אחרי "יום האהבה" ו"פרסי ג'קסון וגנב הברק". נכון ל-2011 הסרט זכה להיכנסגות של כ-61,979,680 מיליון דולר בארצות הברית וכ-77,810,085 מיליון דולר ברחבי העולם, מה שמסכם את הכנסותיו בכ-139,789,765 מיליון דולר. בנוסף, הסרט זכה להכנסות של למעלה מ-20 מיליון דולר ממכירות מארזי ה-DVD וה-Blu-ray.

## קישורים חיצוניים

* 

קטגוריה:זוכי אוסקר: האיפור ועיצוב השיער הטובים ביותר
קטגוריה:חידושים לסרטים
קטגוריה:סרטי 2010
קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי אימה מ-2010
קטגוריה:סרטי מפלצות
קטגוריה:סרטים עם מוזיקה מאת דני אלפמן
מטה התקשורת הממשלתית

[ממוזער|[סמליל|לוגו הארגון הישן]]
**מטה התקשורת הממשלתי** (באנגלית: **Government Communications Headquarters**, הידוע בראשי התיבות: **GCHQ**) הוא סוכנות ביון בריטית האחראית לספק מודיעין ואבטחת מידע לממשלת בריטניה ולכוחות החמושים שלה באמצעות מודיעין אותות בדומה ל-NSA האמריקאי וליחידה 8200 הישראלית. הארגון הוקם לאחר מלחמת העולם הראשונה, ומצוי תחת אחריותו של מזכיר המדינה לענייני חוץ וחבר העמים.

## פעילות הסוכנות
GCHQ היא אחת משלוש סוכנויות המודיעין הלאומי של בריטניה. היא פועלת בשיתוף עם שירות הביטחון (הידוע בשם ה-MI5) ועם המודיעין של שירות הביון (הידוע בשם MI6), בהגנה על האינטרסים הלאומיים של בריטניה. פעולות הסוכנות הן במסגרת החוק, ונעשות בכפוף לחקיקה המגדירה את תפקידי הארגון ופעולותיו, למניעתו או גילויו של פשע חמור, וכן בנושאי רווחה כלכלית.

מטה ה-GCHQ נמצא בעיר צ'לטנהם שבמחוז גלוסטרשייר באנגליה. בנוסף למטה פועלים עוד שני מרכזים, קטנים יותר, בקורנוול וביורקשייר. רוב המועסקים בארגון, 5,500 במספר, עובדים בצ'לטנהם. מנהל ה-GCHQ מדווח ישירות למזכיר המדינה לענייני חוץ וחבר העמים. השותפים העיקריים לעבודת הארגון הם משרד הביטחון, המשרד לענייני חבר העמים הבריטי ורשויות אכיפת החוק, וכן מגוון רחב של מחלקות ממשלתיות אחרות.

## היסטוריה
במהלך מלחמת העולם הראשונה היו הצבא הבריטי והצי הימי נפרדים מסוכנויות המודיעין, MI1b ו-NID25 (שהיה ידוע בתחילה כ"חדר 40"). בשנת 1919 המליץ הקבינט של ועדת השירות החשאי בראשות לורד קרזון כי בעתות שלום יש להקים סוכנות לפענוח קודים וסודות מיוחדים, משימה שהוטלה אז על מנהל מודיעין הצי הימי, יו סינקלייר (Sinclair). סינקלייר מיזג צוותים שונים מ-NID25 ומ-MI1b לתוך הארגון החדש, שכלל בתחילה כ-25–30 קצינים וכן מספר דומה של אנשי הצוות הפקידותי, והשם שניתן לארגון: "בית הספר הממשלתי לקודים וצפנים" (Government Code and Cypher School), או בשמו המקוצר GC&CS.

עד מלחמת העולם השנייה היה ה-GC&CS ארגון קטן יחסית, ואולם בשנת 1920 הוא זכה להצלחה גדולה כשהצליח לפענח את הקודים והצפנים של האיחוד הסובייטי, לימים ברית המועצות.

במהלך מלחמת העולם השנייה התמקדה עבודת ה-GC&CS במידה רבה בפענוח האניגמה, מכונת ההצפנה הגרמנית. בשנת 1945 הורחב ארגון ה-GC&CS בצורה משמעותית, כלקח מן המאמץ המלחמתי, וב-1946 שונה השם לשמו דהיום: "מטה התקשורת הממשלתי" (Government Communications Headquarters - GCHQ). הסוכנות הוא בין הלקוחות העיקריים של מערכת Skynet.

הסוכנות מפעילה תוכנות ריגול שונות. בהתאם למידע שפורסם על ידי אדוארד סנודן קיימת רמת תאום גבוהה ושיתוף פעולה של הארגון עם ארגונים מקבילים בארצות הברית. בנוסף לכך היא אחראית על אבטחת מידע ואבטחת תקשורות במשרדים ממשלתיים. לצורך כך שולבה תוכנה של Aquilia שבמהך נרכשה על ידי Egress Software.

## מנהלי GCHQ

## קישורים חיצוניים

* 

## הערות שוליים

 

קטגוריה:קהילת המודיעין הבריטית
קטגוריה:הממלכה המאוחדת: ארגונים ממשלתיים
קטגוריה:גופי הצפנה ופיצוח צפנים
קטגוריה:התערבות רוסיה בבחירות לנשיאות ארצות הברית ב-2016: גופים
רב חייא בר אשי

רב **חייא בר אשי** היה אמורא בדור השני והשלישי לאמוראי בבל. בצעירותו למד אצל רב, ושימשו.

במסגרת שימושו את רב, הוא למד הרבה הלכות, אותם מסר לדורות הבאים. הוא סיפר למשל, שהוא היה רוחץ את מלבושיו של רב, שהיו עשויים עור, בשבת. מכאן למדו חז"ל, כי אין איסור כיבוס בכלי עור בשבת. כן סיפר, שכאשר הקים את רב משנתו, הוא היה רוחץ את ידיו, מברך ברכת התורה, ורק לאחר מכן מסר את שיעורו הקבוע, ומכאן שיש לברך ברכת התורה גם על תלמוד ולא רק על תנ"ך. בהמשך, סיפר רב חייא, הוא היה מניח תפילין, וקורא קריאת שמע, ומכאן למדו כי על אדם להניח תפילין לפני קריאת שמע, גם אם כבר הגיע זמן קריאת שמע.

רוב אמרותיו של רב חייא הם בשם רבו רב, ולעיתים נדירות בשם שמואל לעיתים מובאים בתלמוד גם פסקיו הוא, לעיתים אף חלוק עם רבו רב.

היה חברו של רב הונא ודן עמו על פסקיו של רבם המשותף - רב.

היה גם תלמידו של זעירי, ויש הסוברים שעבר בנהר ביום כיפור כדי להקביל פניו. לאחר פטירתו של זעירי רבו, נשא רב חייא את אלמנת רבו.

## פסקיו
*אודות מצוות עונג שבת:
*מסר בשם רב, שמי שמזמן, נוטל מים אחרונים באחרונה, לאחר כל הסועדים
*אמר רב חייא בר אשי בשם רב חסדא: 'היוצא ליהרג - משקים אותו קורט של לבונה בכוס של יין, כדי שתיטרף דעתו, שנאמר תְּנוּ שֵׁכָר לְאוֹבֵד וְיַיִן לְמָרֵי נָפֶשׁ'; ושנויה ברייתא: נשים יקרות שבירושלים היו מתנדבות ומביאות אותן (את היין והלבונה). (מאמר זה נאמר ככל הנראה על ידי רב חייא בר אשי השני).

## קישורים חיצוניים

* 

## הערות שוליים

קטגוריה:הדור השני לאמוראי בבל
קטגוריה:תלמידי רב
אבי אביטל

ממוזער|סרטון קצר של אבי אביטל מנגן במנדולינה
**אָבִי אֲבִיטַל** (נולד ב-19 באוקטובר 1978 בבאר שבע) הוא מלחין ונגן מנדולינה ישראלי.

## קורות חיים
אביטל נולד ב-1978 בבאר שבע, בן לרחל ורפי אביטל. הוא החל ללמוד לנגן במנדולינה בגיל שמונה, למד אצל שמחה נתנזון בקונסרבטוריון העירוני באר שבע ואצל לב חיימוביץ' ומוטי שמיט באקדמיה למוסיקה ולמחול בירושלים, ולאחר מכן למד בקונסרבטוריון צ'זרה פוליני בפדובה שבאיטליה, במלגה מקרן התרבות אמריקה-ישראל. שירת בצה"ל כמוזיקאי מצטיין. זכה בפרס על שם דוריס ומורי ארקין בתחרויות האביב 2007 ובפרס שר התרבות לשנת 2008. זכה לשבחים על תרומתו לשילוב המדולינה במוזיקה הקלאסית.

היה חבר ברביעיית המנדולינות קרמן. 

השתתף במספר פסטיבלים בינלאומיים, בהם פסטיבל לוצרן בשווייץ, פסטיבל רוונה באיטליה ופסטיבל "Dei Due Mondi" בספולטו, וניגן כסולן עם הרכבים שונים. בשנת 2011 היה מועמד לפרס גראמי (נגן מנדולינה ראשון שהיה מועמד לפרס זה) בקטגוריית "הסולן הטוב ביותר בביצוע עם תזמורת" על ביצועו ליצירה "קונצ'רטו למנדולינה" של המלחין אבנר דורמן. הקליט כ-10 תקליטורים בלייבלים שונים, בהם דויטשה גרמופון ונקסוס.

## קישורים חיצוניים

* 

* 
* 
* 
* 
* 
*  
* 

## הערות שוליים

קטגוריה:מלחינים ישראלים
קטגוריה:נגני מנדולינה
קטגוריה:בוגרי הקונסרבטוריון העירוני באר שבע
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1978
אברהם בן יצחק מנרבונה

רבי **אברהם ב"ר יצחק אב בית דין** מנרבונה (מכונה **הראב"ד השני**; **הראב"י**; **הר"א אב"ד**; **ר' אברהם בר יצחק מנפלייר**, ד'תתמ"ה 1085 - ד'תתקי"ט 1158) היה רב מקובל, אב בית דין של העיר נרבּונה, ובעל ישיבה, מחכמי יהדות פרובנס שבתקופת הראשונים, אשר לו מיוחס "ספר האשכול".

## תולדותיו
ר' אברהם אב בית דין, המכונה "הראב"ד השני", נולד לר' יצחק מנרבונה ולמד מפי רבי יצחק בן מרון הלוי. נחשב גם לאחד מגדולי תלמידיו של ר' משה הדרשן מנרבונה, אם כי ככל הנראה לא למד מפיו ממש אלא מפי תלמידיו. תקופה מסוימת שהה בברצלונה שם שמש את רבי יהודה הברצלוני. נחשב למקובל והיה חותנו של הראב"ד (השלישי).
בספר האמונות, דף ל"ז מתועד שזכה הרב לגילוי אליהו.
לצידו בבית הדין כיהנו רבי טודרוס בן משה ורבי משולם בן נתן.

## חיבוריו
* פירוש לתלמוד- למסכתות יבמות, כתובות, גיטין, קידושין, בבא קמא, בבא מציעא, בבא בתרא, שבועות ומכות. החיבור אבד ברובו. מפירושו למסכת בבא בתרא השתמרו חלקים נכבדים בשני כתבי יד לא שלמים. מיתר המסכתות השתמרו בידינו רק מובאות בכתבי הראשונים.
* ספר האשכול - הספר עוסק בהרחבה בדברי הגאונים ובייחוד בספר הלכות גדולות, על פי השערת שלום אלבק, הוא בעיקרו ליקוט מתוך ספר העתים לרבי יהודה הברצלוני. הספר שימש כמקור פסיקה לכל יהדות פרובנס.
* שאלות ותשובות ראב"י אב"ד - יצא לאור על ידי הרב יוסף קאפח.
* ליקוטי ספר הדין - שמחה אסף הדפיס מכתבי יד ליקוטים מספר הדין של ר' יהודה הברצלוני ועל סמך מספר ראיות הוא טען שעורך הליקוט הוא ר' אברהם אב"ד.

## קישורים חיצוניים
* 
* 
* 
* 
;כתביו ועליהם
* ספר האשכול, ירושלים, ה'תרצ"ה, במאגר הספרים הסרוקים של הספרייה הלאומית – ישראל
* שלם יהלום, פרשנות התלמוד של ר' אברהם בן יצחק אב בית דין: סקירה מחודשת,עלי ספר כ' (ה'תשס"ט), עמ' 29–55.
* שמחה עמנואל, ספר התשובות של ר' אברהם אב בית דין נרבונה ותשובה חדשה על החזקת שפחה, נטועים, כב (תשפ"א), עמ' 57–87

## הערות שוליים

קטגוריה:מחברי ספרי שו"ת: ראשונים
קטגוריה:חכמי פרובנס
קטגוריה:יהודים הקבורים בצרפת
קטגוריה:מחברי ספרי הלכה: ראשונים
קטגוריה:נרבון: אישים
קטגוריה:יהודי פרובאנס במאה ה-12
מוריס ז'נדרון

**מוריס ז'נדרון** (בצרפתית: **Maurice Gendron**  26 בדצמבר 1920, סמוך לניס – 20 באוגוסט 1990) היה צ'לן ומורה צרפתי. הוא נחשב על דעת רבים כאחד מגדולי הצ'לנים הצרפתים במאה ה-20

## ביוגרפיה
מוריס ז'נדרון החל את לימודי המוזיקה בקונסרבטוריון של ניס בגיל 12 וכעבור חמש שנים יצא לפריז, שם למד בקונסרבטואר אצל ז'ראר הקינג וזכה בפרס ראשון. 

ז'נדרון הקליט את רוב הקונצ'רטי ברפרטואר הסטנדרטי, עם מנצחים כמו ברנרד הייטינק, ריימונד לפארד ופאבלו קזאלס, עם תזמורות כמו האופרה של וינה, התזמורת הסימפונית של לונדון והתזמורת הפילהרמונית של לונדון. כן הקליט את רפרטואר הסונאטות לצ'לו ופסנתר. בין שותפיו לנגינה היו הפסנתרנים פיליפ אנטרמון וז'אן פראנסה. במשך 25 שנים היה ז'נדרון חבר בשלישיית פסנתר נודעת עם יהודי וחפציבה מנוחין. הקלטה מפורסמת שלו היא לסוויטות לצ'לו סולו של יוהאן סבסטיאן באך. 

ז'נדרון לימד בבית הספר יהודי מנוחין ובקונסרבטואר של פריז. בין תלמידיו קולין קאר וז'קלין די פרה. בשנת 1954 פתח כיתת אמן בבית הספר הגבוה למוויקה בזארבריקן. בשנת 1957 בא לישראל להגיש כיתת אמן לצ'לנים צעירים בסמינר הקיץ למוזיקה קאמרית שנפתח אותה שנה בבית דניאל בזכרון יעקב, זאת בהמשך לשני ביקורים קודמים בשנים 1951 ו-1953. 

ז'נדרון היה הצ'לן המודרני הראשון שניגן את הקונצ'רטו בסי במול של בוקריני בצורתו המקורית, במקום בגרסה של פרידריך גריצמאכר. הוא היה הראשון לנגן במערב את הקונצ'רטו לצ'לו של פרוקופייב, עם הפילהרמונית של לונדון בניצוח וולטר זוסקינד, וכתוצאה מכך קיבל זכויות בלעדיות לביצוע היצירה למשך שלוש שנים. מוריס ז'נדרון ניגן עם רבים מכוכבי המוזיקה של תקופתו, בהם בנג'מין בריטן ורודולף סרקין. הסטרדיוואריוס שלו, הנודע כיום צ'לו "ז'נדרון לשעבר", נמצא עכשיו בשימושה, בהשאלה, של הצ'לנית הגרמניה מריה קליגל.

במקביל לקריירה שלו כצ'לן, הן כסולן והן בהרכבים קאמריים, פיתח קריירה נוספת כמנצח, בעיקר עם התזמורת הזאר הקאמרית ועם הסימפונייטה של בורנמות'. בשנת 1975 נפגעה הקריירה שלו עקב תאונת דרכים, אך הוא חזר לנגן בהצלחה בשנת 1984. 

את גישתו לנגינה בצ'לו סיכם ז'נדרון בספר "אמנות הצ'לו" ( "L'Art du Violoncelle"), שנכתב עם ולטר גרימר ויצא לאור בשנת 1999 בהוצאת שוט [ED 9176; ISMN M-001-12682-3]

## קישורים חיצוניים

* 

## הערות שוליים

קטגוריה:צ'לנים צרפתים
קטגוריה:צרפתים שנולדו ב-1920
קטגוריה:צרפתים שנפטרו ב-1990
ה'תשע"ח

## אירועים
* י"א בחשון – פיגוע הדריסה בניו יורק (2017)
* י"א בחשון – לאחר 24 שנות שידור, נסגר ערוץ 22 ומוקמים במקומו שני ערוצים חדשים: קשת 12 ו-רשת 13
* י"ב בחשון – ערוץ 2 התפצל לערוצים קשת 12 ורשת 13 לאחר 24 שנות שידור
* ט"ז בחשון – הטבח בכנסיית סאת'רלנד ספרינגס
* י"ח בכסלו – דונלד טראמפ נואם את נאום ירושלים ומכריז כי הוא מכיר בירושלים כעיר בירה של ישראל
* כ"ה בשבט – מטוס קרב ישראלי הופל על ידי הצבא הסורי
* י"א באייר – אסון נחל צפית: בשיטפון בנחל צפית נספו עשרה בני נוער שטיילו בנחל
* כ"ג באייר – נשיא ארצות הברית דונלד טראמפ, הודיע על פרישת ארצות הברית מהסכם הגרעין עם איראן
* כ"ח באייר – ישראל זכתה באירוויזיון 2018 עם השיר "Toy" שביצעה נטע ברזילי וכתבו דורון מדלי וסתיו בגר
* כ"ט באייר – העברת שגרירות ארצות הברית לירושלים במלאת 70 שנים להכרזת העצמאות של מדינת ישראל
* כ"ט באייר – יום השיא של העימותים בגבול ישראל-רצועת עזה עם 61 פלסטינים שנהרגו מאש צה"ל (מהם 50 אנשי חמאס)
* ב' בסיון – גואטמלה העבירה את שגרירותה מתל אביב לירושלים, המדינה השנייה שמעבירה את השגרירות לירושלים אחרי ארצות הברית
* ג' באלול – לאחר יותר מ-52 שנים, ערוץ הטלוויזיה הראשון בישראל – הטלוויזיה החינוכית הישראלית, מסיימת את שידוריה ומוחלפת ב"כאן חינוכית"

## נולדו

## נפטרו
* י"ט בחשוון – הרב דב יפה, משגיח רוחני במספר ישיבות.
* כ"ד בכסלו – הרב אהרן יהודה לייב שטינמן, מנהיג חרדי-ליטאי, נשיא מועצת גדולי התורה של תנועת דגל התורה.
* י"ד בטבת – הרב זאב דב סלונים, רב מרכז ירושלים, זקן חבר בית דין רבני חב"ד בישראל. (נולד ב-ה'תרצ"ד).
* כ"ו בטבת – אליהו וינוגרד, שופט בית המשפט העליון.
*א' בשבט – הרב זאב קרוב איש חינוך וראש ישיבת השומרון.
* ו' שבט – הרב ניסים מויאל; מייסד וראש מוסדות "**כרם שלמה – למען שמו באהבה**" בקריית גת.
* ט' באדר – הרב שמואל אוירבך, מנהיג הפלג הירושלמי ובנו של הרב שלמה זלמן אוירבך.
* כ"ט באדר – הרב מרדכי הגר, האדמו"ר מוויז'ניץ מונסי.
* ט"ז בניסן – הרב אביחי רונצקי, רב צבאי ראשי וראש ישיבת איתמר.
* ה' באייר – הרב אלישיב קנוהל, רב קיבוץ כפר עציון.
* י' באייר – הרב חיים ישעיהו הדרי, ראש הישיבה הראשון של ישיבת הכותל במשך למעלה משלושים שנה ולאחר מכן כיהן כנשיא הישיבה.
*י"א באייר – מרדכי פרימן, איש רשות השידור ועיתונאי ישראלי (נולד ב-ה'תרצ"ב)
* ב' באב – הרב שריה דבליצקי, פוסק הלכה, מדקדק ומקובל ליטאי.
*כ"ד באב – אליעזר שמואלי איש חינוך, לשעבר מנכ"ל משרד החינוך והתרבות.
* ד' באלול – דוד בן דוד, לוחם יהודי ששימש כמוח'תאר כפר עציון.
* ט' באלול – אורי אבנרי, פעיל שמאל וחבר הכנסת.
*כ"ז באלול – הרב ישועה בן–שושן, מקובל ירושלמי.

## פרסי ישראל
* אלישע קימרון – חקר מדעי היהדות
* שלמה הבלין – חקר הפיזיקה
* יצחק שלזינגר – חקר הפסיכולוגיה
* דויד גרוסמן – ספרות עברית
* אדווין סרוסי – מוזיקולוגיה
* סרג'יו הרט – חקר הכלכלה וחקר הסטטיסטיקה
* אלכס לובוצקי – חקר המתמטיקה ומדעי המחשב
* רון בן ישי – תקשורת
* גיל שויד – טכנולוגיה וחדשנות יישומית
* יהודית ויהודה ברוניצקי – תעשייה
* נתן שרנסקי – עלייה, קליטה וקיבוץ גלויות
* יהודה הראל – התיישבות וחקלאות
* נאוה בן צבי – תרומה לחברה ולקהילה
* מרים פרץ – חיזוק הרוח היהודית והישראלית
* דוד לוי – מפעל חיים – תרומה מיוחדת לחברה ולמדינה

## לוח שנה

### מאפייני לוח השנה

## קישורים חיצוניים
* לוח עברי שנתי – כל השנה בדף אחד  בכתובת זו אפשר להוריד בשני עיצובים שונים
*לוח תכנון לשנת תשע"ח
ה'תשע"ט

## אירועים
*י"ד בתשרי – פתיחה והפעלה של קו הרכבת המהיר לירושלים
*י"ח בחשוון – הטבח בבית הכנסת בפיטסבורג
*כ"א בחשוון – הבחירות לרשויות המקומיות בישראל
*ד' בניסן – הבחירות לכנסת העשרים ואחת
*ו' בניסן – הגשושית הישראלית הראשונה, בראשית, התרסקה על אדמת הירח
*י"ד באייר – אירוויזיון 2019 התקיים בישראל
*י"ז באלול – יום הבחירות לכנסת העשרים ושתיים

## נולדו

## נפטרו
[ממוזער|הסופר [עמוס עוז]]
*ז' בחשוון – יעקב וינרוט, עורך דין, רב ופרופסור למשפטים.
*י"ג בחשוון – הרב שלמה קורח, רב העיר בני ברק ואב"ד, מרבני יהדות תימן בישראל.
*ט"ז בחשוון –
**הרב לוי יצחק הלפרין, ממייסדי "מכון מדעי טכנולוגי להלכה" וראש המכון.
**הרב נתן יהודה לייב מינצברג, רב קהילת "המתמידים".
* י"ג בטבת – הרב יהודה שביב, מרבני ישיבת הר עציון.
* כ' בטבת – עמוס עוז, סופר ופרופסור ישראלי.
* כ"ה בטבת – הרב אלישע וישליצקי, מרבני הצינות הדתית בישראל (נולד ב–ה'תשי"ד).
*א' בשבט – משה ארנס, מהנדס ופוליטיקאי, כיהן כשר הביטחון ושר החוץ של מדינת ישראל.
*ג' בשבט – הרב יצחק יחיאל יעקבוביץ, רבה הראשי של הרצליה.
*י' באדר ב' – יהודה ויליק – המפכ"ל ה–13 של משטרת ישראל ומנכ"ל חברת דרך ארץ.
* כ"ד באדר ב' – הרב משה יהודא ליב לנדא, רבה של בני ברק.
*כ"ג בניסן – הרב מנחם מנדל טאוב, האדמו"ר מקאליב.
*י"ב באב – הרב חיים כהן, ה"חלבן"

## פרסי ישראל
* אהרן ממן – חקר לשונות היהודים וספרויותיהם
* אמנון בן–תור – חקר הארכאולוגיה
* מירי וחיים ארנטל – מפעל חיים – תרומה מיוחדת לחברה ולמדינה
* דבורה ברנשטיין – חקר הסוציולוגיה וחקר האנתרופולוגיה
* דן יקיר – חקר מדעי כדור הארץ וחקר מדעי האטמוספירה
* דן איתן – אדריכלות
* מרדכי עקיבא פרידמן – היסטוריה של עם ישראל
* נעמי פולני – אמנויות הבמה: תיאטרון ומחול
* עדי קמחי – חקר מדעי החיים
* רונה רמון – מפעל חיים – תרומה מיוחדת לחברה ולמדינה

## לוח שנה

### מאפייני לוח השנה
ה'תשפ"א

## אירועים
* מגפת הקורונה
* כ"ב בטבת – מפגינים תומכי נשיא ארצות הברית היוצא דונלד טראמפ הסתערו על בניין הקפיטול בוושינגטון הבירה, בניסיון לשבש את אישור קולות חבר האלקטורים בידי הקונגרס של ארצות הברית, לאחר נאום מחאה של טראמפ על תוצאות הבחירות לנשיאות ארצות הברית
* ה' באדר – החל אסון הזיהום הימי בזפת לאורך חופי ישראל (2021)
* י' בניסן – יום הבחירות לכנסת העשרים וארבע
* י"ח באייר – אסון הר מירון.
* (כ"ז באייר – ח' בסיוון) - המהומות בישראל (2021) בערים המעורבות בישראל, לצד מבצע שומר החומות.
* כ"ח באייר – תחילת מבצע שומר החומות ברצועת עזה
* ה' בסיוון – האסון בבית הכנסת בגבעת זאב.
* י' בסיוון – ישראל ועזה חותמות על הפסקת אש במסגרת מבצע שומר החומות
* כ"ב בסיוון – הבחירות לנשיאות ישראל 2021.
* ד' בתמוז – הושבעה ממשלת ישראל השלושים ושש בראשות נפתלי בנט כראש ממשלה ויאיר לפיד כראש ממשלת ישראל החלופי.
* כ"ז בתמוז – יצחק הרצוג החל לכהן כנשיא המדינה, יומיים לפני המועד הרשמי.
* כ"ט באלול – ערב ראש השנה התשפ"ב 6 אסירים פעילי הג'יהאד האיסלאמי ופת"ח, ברחו מכלא גלבוע, ארבעה מהם נלכדו בישראל כעבור ארבעה ימים, והשניים הנותרים נלכדו ב-19 בספטמבר.

## נפטרו
* י"ז בתשרי – רבי מרדכי ישכר בער לייפר, האדמו"ר מפיטסבורג.
* כ"א בתשרי – דוד רפאל בן-עמי, זמר, במאי ויוצר ישראלי.
* י"ט בחשוון – הרב דוד פיינשטיין, חבר מועצת גדולי התורה בארצות הברית ופוסק.
* כ' בחשוון – הרב לורד יונתן זקס, הרב של בריטניה.
* כ"א בכסלו – הרב ישראל חיים מנשה פרידמן, ראב"ד קהל יטב לב דסאטמאר בוילאמסבורג, שבברוקלין, ניו יורק.
*כ"ז בטבת – שלדון אדלסון, איש עסקים ונדבן יהודי-אמריקאי. הבעלים של העיתון ישראל היום.
*י"ז בשבט – הרב אברהם משה אבידן, ראש ישיבת ההסדר שעלבים לשעבר.
*י"ח בשבט – הרב משולם דוד הלוי סולובייצ'יק, ראש ישיבת בריסק בירושלים.
*י"ח בשבט – הרב יצחק אריה שיינר, ראש ישיבת קמניץ וחבר במועצת גדולי התורה של דגל התורה.
*י"ח בשבט – הרב אברהם יהושע העשיל טברסקי, פסיכיאטר ורב, בנו של האדמו"ר מהורניסטייפול.
*כ"ה בשבט – הרב חיים מאיר ואזנר, אב"ד בני ברק, רבה של שכונת זכרון מאיר וראש ישיבת חכמי לובלין.
*ל' בשבט – הרב חנניה יוסף אייזנבך, ראש ישיבת תומכי תמימים בבני ברק וראש כולל  "אהל יוסף משה" בבואנוס איירס.
*כ"ג באדר – הרב יחזקאל ראטה, פוסק אמריקאי, גאב"ד בית המדרש "קהל יראי ה' קרלסבורג" בבורו פארק.
*י"ח באייר – שרגא גשטטנר, זמר חסידי, תושב קנדה, נספה באסון הר מירון.
*כ"ט בסיוון – ד"ר אלי שוסהיים, יו"ר אגודת אפרת.
*ו' באב – הרב יואל כהן, ה"חוזר" הראשי של הרבי מליוובאוויטש והמשפיע הראשי של חב"ד.
*י"ז באב – רוני דניאל, כתב חדשות ופרשן לענייני צבא וביטחון (נולד בה'תש"ח)
*כ"ח באב – הרב אריה גמליאל, סגן שר הבינוי והשיכון וסגן השר לענייני דתות, ראש "ישיבת שדרות".
*א' באלול – הרב אברהם דב אוירבך, רבה הראשי של טבריה.
*ג' באלול – הרב יהושע צוקרמן, מרבני ישיבת הר המור.

## לוח שנה

### מאפייני לוח השנה

## קישורים חיצוניים
* לוח עברי שנתי התשפ"א – כל השנה בדף אחד  – בכתובת זו אפשר להוריד בשני עיצובים שונים
*לוח תכנון לשנת תשפ"א לוח תכנון להורדה כקובץ אקסל ניתן לעיצוב והדפסה מאתר חג שמח.
2030

## תחזיות
### בתחום חברה ודמוגרפיה
* לפי דו"ח של האו"ם, העולם יצרוך 50% יותר מזון, 45% יותר אנרגיה ו-30% יותר מים מאשר מה שנצרך ב-2012.
* תעשיות הבקר והחלב תהיינה על סף פשיטת רגל עקב התפתחויות בטכנולוגיות יצור המזון.
* לפי תחזיות האו"ם אוכלוסיית העולם צפויה להגיע ל-7.8 מיליארד עד 8.5 מיליארד.
* לפי ההערכות 4.9 מיליארד מתושבי העולם ישתייכו למעמד הביניים ומתוכם 66% יגורו באסיה.
* לפי ההערכות 60% מאוכלוסיית העולם תגור בסביבה אורבנית (עירונית) מה שיגרום להיווצרותן של 41 מגה-ערים חדשות שבהן תגור 9% מאוכלוסיית העולם.
* מדענים צרפתים משערים שאחוז יודעי קרוא וכתוב העולמי יעמוד על כמעט 100%, כלומר כמעט ולא יישארו אנאלפביתים בעולם.

### בתחום הטכנולוגיה
* הדפסה תלת-ממדית תהפוך לנפוצה מאוד בשנה זו ולפי ההערכות יודפסו גם איברים אנושיים.
* כלי רכב אוטונומיים יהוו חלק דומיננטי ממספר הרכבים על הכביש. כמו כן, יהיה שימוש נרחב בהייפרלופ.
* המכוניות אשר יבנו בשנה זו יהיו קטנות יותר מאשר המכוניות שנבנו בעשורים הקודמים. רוב המכוניות שיבנו בתקופה זו יהיו מכוניות חשמליות או לכל הפחות היברידיות.
* מטוסים על קוליים ישמשו להטסת נוסעים בשימוש אזרחי.
* מחשב קוונטי שיפותח יהיה מהיר פי טריליונים מאשר המחשב החזק ביותר ב-2016, טיאנחה-2.

### בתחום הכלכלה
* יפוג זיכיונה של חברת כימיקלים לישראל על משאבי ים המלח.
* לפי הצהרה מאפריל 2017 של פיוש גויאל, שר האנרגיה של הודו, יינקטו צעדים להבטיח שבשנה זו יימכרו רק מכוניות חשמליות בהודו.
* לפי תת"ל 65, בשנה זו תוכפל מסילת החוף באזור חיפה לארבע מסילות חשמליות.
* מסמך "חזון ערב הסעודית 2030"  מנסח תוכנית פעולה לפיה תופחת באופן ניכר תלותה של ערב הסעודית בנפט עד שנה זו.
* עד לשנה זו יתווספו עוד שתי מסילות רכבת מהירות למקטע של רכבת ישראל שבין שפיים לתחנת הרכבת חוף-הכרמל, לפי החלטת הוועדה לתשתיות לאומיות משנת 2019.
* החל משנה זו לא ימכרו בישראל מכוניות על בסיס בנזין או סולר, לפי הכרזת שר האנרגיה יובל שטייניץ בשנת 2018.

## לוח שנה

## ראו גם

## קישורים חיצוניים

* תחזית קיימות לישראל 2030, פרויקט של מכון ירושלים לחקר ישראל והמשרד להגנת הסביבה המציע דרכים לחשיבה ארוכת טווח, ומתווה לישראל מקיימת בשנת 2030.
* 
* 
* 

## הערות שוליים
2028

__TOC__
## אירועים צפויים
* אולימפיאדת הקיץ ה-34 תתקיים בלוס אנג'לס (ארצות הברית).
* 15 בפברואר – גמר תוקפן של תקנות שעת חירום (יהודה והשומרון – שיפוט בעבירות ועזרה משפטית), התשכ"ז-1967
* 14 באפריל – יתקיים ליקוי חמה חלקי.
* מאי – מדינת ישראל תחגוג את שנת ה-80 לעצמאותה.
* 26 ביוני – האסטרואיד (153814) 2001 WN5 יעבור במרחק של 248,000 ק"מ (154,000 מייל) מכדור הארץ.
* 18 ביולי – סיום תקופת הזיכיון של חברת דרך ארץ על כביש 6. החל מתאריך זה הכביש הופך מכביש אגרה לכביש ציבורי באחריות המדינה.
* 22 ביולי – ליקוי חמה מלא ייצפה מעל אוסטרליה, כולל סידני, וניו זילנד.
* 26 באוקטובר – האסטרואיד (35396) 1997 XF11 יעבור במרחק 930,000 ק"מ (580,000 מייל) מכדור הארץ.
* 18 בנובמבר ימלאו 100 שנים למיקי מאוס הראשון.
* חיל האוויר של ארצות הברית עתיד להחליף את צי המטוסים מדגמי A-10 ת'נדרבולט II ו-F-16 פייטינג פלקון בדגם מטוס הקרב מהדור החמישי ה-F-35
* בחירת נשיא מדינת ישראל – בבחירות אלה תבחר הכנסת את הנשיא ה-12, אשר יחליף בתפקידו את יצחק הרצוג.
* סוף 2028 - הצפי לסיום העבודות להקמת הקו הירוק של הרכבת הקלה בגוש דן.

## לוח שנה

## ראו גם

## קישורים חיצוניים

## הערות שוליים
2027

__TOC__
## אירועים צפויים
* 2 באוגוסט – ליקוי חמה מלא יתרחש בצפון ומזרח יבשת אפריקה , כמעט מלא בתצפית מישראל.
* 7 באוגוסט – האסטרואיד (137108) 1999 AN10 יחלוף במרחק של 388,960 ק"מ (241,520 מייל) מכדור הארץ.
* האי בוגנוויל, המהווה מחוז אוטונומי של מדינת פפואה גינאה החדשה צפוי להתנתק מהמדינה ולהפוך למדינה עצמאית.
* פתיחת שלושה קווי רכבת ישראל: מסילת ראש העין–אריאל, מסילת חיפה–נצרת ומסילת ראשון לציון–מודיעין.
* סוף 2027 - הצפי לפתיחת הקו הסגול של הרכבת הקלה בגוש דן.
* אירוויזיון 2027 - אמור להיות האירוויזיון הראשון בו ההשתתפות תהיה מותרת רק לגילאי 18 ומעלה
### משימות חלל
* שיגור משימת ארטמיס 3, שמתוכננת להיות הנחיתה המאוישת הראשונה על הירח מאז משימת אפולו 17 ב-1972.

## לוח שנה

## ראו גם

## קישורים חיצוניים

## הערות שוליים
2026

__TOC__
## אירועים

### אירועים מתמשכים
* מלחמת חרבות ברזל
* ההפגנות באיראן
* מלחמת אוקראינה–רוסיה
* מבצע שאגת הארי
** משבר מצר הורמוז (2026)

### אירועים צפויים
* 1 באוגוסט – ייחנך אצטדיון אשדוד החדש.
* 12 באוגוסט – ליקוי חמה מלא ב-12 באוגוסט לשנה זו.  יתפרש על שטח רחב ביותר, מצפון אמריקה ועד אמצע אירופה.
* סיום בנייתה המשוער של כנסיית סגרדה פמיליה בברצלונה.
* אולימפיאדת הנוער דקר (המשחקים האולימפיים לנוער).
* מונדיאל 2026 עתיד להתקיים בארצות הברית, קנדה ומקסיקו בקיץ של שנה זו.
* הצפי לסיום העבודות להקמת המסילה המזרחית החדשה של רכבת ישראל.
* 4 ביולי – 250 שנה לעצמאותה של ארצות הברית.
* הקרנת בכורה של הסרט "שר הטבעות: המצוד אחר גולום".
* עד שנה זאת אמורות חברות הרכב היפניות הונדה וניסאן להתמזג.
* 12–16 במאי – אירוויזיון 2026 ייערך בווינה שבאוסטריה, לאחר הניצחון של אוסטריה באירוויזיון 2025.
* 27 באוקטובר – הבחירות לכנסת העשרים ושש בישראל.
* 19 בנובמבר – תאריך ההוצאה של משחק הווידאו GTA VI.

### משימות חלל
* שיגור משימת ארטמיס 2, שמתוכננת להיות המשימה המאוישת הראשונה שמגיעה למסלול סביב הירח מאז משימת אפולו 17 ב-1972.
* שיגור טלסקופ החלל של סוכנות החלל האירופאית PLATO שיוצב בנקודת לגראנז' L2.
* הגשושית פסיכה תגיע אל האסטרואיד פסיכה.
* שיגור מתוכנן של הרחפן  לחקר טיטאן, אחד מירחי שבתאי.

## נפטרו
[170px|ממוזער|[מוריס קאהן]]
[170px|ממוזער|[לוליק (זמר)|לוליק]]
[170px|ממוזער|[מתי כספי]]
[170px|ממוזער|[עלי ח'אמנאי]]

## לוח שנה

## קישורים חיצוניים

## הערות שוליים
ה'תשפ"ב

## אירועים
* מגפת הקורונה
* כ"ג באדר א' - תחילת הפלישה הרוסית לאוקראינה.
* י"ז באדר ב' - הלוויית הרב חיים קניבסקי
* כ"ד באדר ב' - קיום פסגת הנגב השתתפו שרי החוץ של ישראל, איחוד האמירויות הערביות, מרוקו, בחריין ומצרים
* כ"ח באדר ב' - תחילת מבצע שובר גלים ברחבי יהודה ושומרון
* ח' באב – תחילת "מבצע עלות השחר" ברצועת עזה בסיכול ממוקד של תייסיר אל-ג'עברי, מפקד החטיבה הצפונית של הג'יהאד האסלאמי הפלסטיני ברצועה אשר נמשך עד לי"א באב.

#### אירועי טרור

*י"ח באדר ב' - פיגוע הדקירה בשכונת ארמון הנציב בו נרצח אזרח מולדובי
* י"ט באדר ב' - הפיגוע המשולב בבאר שבע בו נרצחו ארבעה ישראלים ונפצעו שניים נוספים בידי בדואי תושב חורה
* כ"ה באדר ב' - פיגוע הירי בחדרה בו נהרגו שני לוחמי מג"ב ונפצעו חמישה נוספים
* כ"ו באדר ב' - פיגוע הירי בבני ברק בו נרצחו ארבעה אזרחים ושוטר ערבי-ישראלי ונפצעו עשרה נוספים
* ז' בניסן – פיגוע הירי ברחוב דיזנגוף בו נרצחו שלושה ישראלים בידי תושב ג'נין
* כ"ט בניסן – פיגוע הירי באריאל שביצעו שני מחבלים פלסטינים בכניסה לעיר אריאל ובו נרצח מאבטח
* ה' באייר – הפיגוע באלעד בו נרצחו ארבעה ישראלים וארבעה נוספים נפצעו בידי שני מחבלים
* כ"ד באלול – רצח שולמית רחל עובדיה בחולון

## נולדו

## נפטרו
*ח' בתשרי – הצייר ברוך נחשון, אומן ישראלי, מראשוני המתיישבים בחברון.
*ט"ו בתשרי – אהרן אבוחצירא, חבר כנסת וראש עיריית רמלה לשעבר.
*י"ד בכסלו – הרב שלמה פישר, מראשי ישיבת איתרי, דיין ואב בית דין בבית הדין הרבני בירושלים.
*כ"ח בכסלו – הרב גדעון פרל, רב היישוב אלון שבות וממייסדיו, דיין ואב בית דין.
*כ"ט בכסלו – הרב אברהם שלוש, רב העיר כפר סבא.
*ט"ו בטבת – הרב אליעזר ולדמן, מזקני תלמידי הרצי"ה, מייסד וראש ישיבת ניר.
*כ"ג בטבת – חיים ולדר, סופר ישראלי חרדי.
*ד' בשבט – יורם טהרלב, משורר, מלחין וסופר. נחשב לאחד ממעצבי האתוס הישראלי.
*כ"ב בשבט – מרים נאור, הנשיאה ה-11 של בית המשפט העליון.
*ט"ו באדר א' - הרב יהושע רוזן, מזקני תלמידי הרצי"ה, שימש ר"מ בישיבת מרכז הרב, ישיבת ירושלים לצעירים, ישיבת ניר ובמוסדות נוספים.
*ח' באדר ב' - הרב יוסף ברמסון, מתלמידי הרצי"ה וממייסדי ישיבת ירושלים לצעירים (ישל"צ), רשת נועם - צביה ותנועת הנוער אריאל.
*ט"ו באדר ב' - הרב חיים קניבסקי, מנהיג רוחני של הזרם הליטאי של הציבור החרדי ומחבר ספרים רבים.
*כ"ג באייר – הרב שמחה הכהן קוק, רב העיר רחובות ואב בית הדין.
*כ"ט באייר – מודי בר-און, מנחה טלוויזיה ויוצר טלוויזיה ישראלי.
*ג' בסיון - הרב אורי זוהר, בדרן, במאי קולנוע, שחקן ישראלי שחזר בתשובה, ומראשי תנועת התשובה.
*ט"ו בסיון - א.ב יהושע, סופר, מסאי ומחזאי ישראלי.
*ל' בסיון - יהודה משי זהב, עסקן חרדי, פעיל חברתי ישראלי, מייסד ארגון זק"א.
*ח' בתמוז – הרב חיים גדליה צימבליסט, היה רב ליטאי ישראלי ודיין בבית הדין הרבני הגדול.
*ב' באב – הרב יצחק טוביה וייס, גאב"ד העדה החרדית בירושלים וראש ישיבת חכמת התורה בירושלים.
*י"ז באב – צביקה פיק, זמר ומלחין פופ ישראלי
* כ"א באב – הרב הלל פלסר - איש חינוך, אבי תלמודי התורה בציונות הדתית, וזקן ראשי הישיבות הקטנות הלאומיות.
*כ"ה באב – הרב שלום כהן נשיא מועצת חכמי התורה של ש"ס וראש ישיבת פורת יוסף בירושלים.
*כ"ט באב – הרב שמואל זעפרני, ראש ישיבת המאירי בירושלים ועוזרו האישי של הרב מרדכי אליהו.
* ב' באלול – הרב שלמה גולדמן - האדמו"ר מזוועיהל.

## לוח שנה

### מאפייני לוח השנה

## קישורים חיצוניים
* לוח עברי שנתי התשפ"ב - כל השנה בדף אחד  - אפשר להוריד בשני עיצובים שונים
*לוח תכנון לשנת תשפ"ב לוח תכנון להורדה כקובץ אקסל ניתן לעיצוב והדפסה מ אתר חג שמח.

## הערות שוליים
2025

האפיפיור פרנציסקוס הכריז כי שנת 2025 תהיה שנת ג'וּבּילי (Jubilee) – אירוע שמתרחש אחת ל-25 שנים. על פי האמונה הנוצרית הקתולית, המאמין יכול לקבל בשנה כזו מחילה על חטאיו באמצעות עלייה לרגל למקומות קדושים.

## אירועים

### אירועים מתמשכים
* מלחמת אוקראינה–רוסיה
* מלחמת חרבות ברזל
* מחאות דור ה-z

## נפטרו
[170px|ממוזער|[אגנס קלטי]]
[170px|ממוזער|[ז'אן-מארי לה פן]]
[170px|ממוזער|[זאב רווח]]
[170px|ממוזער|[ב. מיכאל|מיכאל בריזון ("ב. מיכאל")]]
[170px|ממוזער|[רנן שור]]
[170px|ממוזער|[אורי לוי (שחקן)|אורי לוי]]
[170px|ממוזער|[יהודה בן-מאיר]]
[170px|ממוזער|[שמואל אגמון]]
[170px|ממוזער|[סטף ורטהיימר]]
[170px|ממוזער|[ואל קילמר]]
[170px|ממוזער|[סילבי קשת]]
[170px|ממוזער|[סטנלי פישר]]
[170px|ממוזער|[חוסיין סלאמי]]
[170px|ממוזער|[גיורא אבן אפשטיין]]
[170px|ממוזער|[אוזי אוסבורן]]
[170px|ממוזער|[האלק הוגן]]
[170px|ממוזער|[אלון אבוטבול]]
[170px|ממוזער|[רמי הויברגר]]
[170px|ממוזער|[דן מרגלית]]
[170px|ממוזער|[צ'ארלי קירק]]
[170px|ממוזער|[אריה מוסקונה]]
[170px|ממוזער|[ג'יין גודול]]
[170px|ממוזער|[אלברט כהן]]
[170px|ממוזער|[דיאן קיטון]]
[170px|ממוזער|[קלאודיה קרדינלה]]
[170px|ממוזער|[אלי זעירא]]
[170px|ממוזער|[מרים פיירברג]]
[170px|ממוזער|[דן טולקובסקי]]
[ממוזער|170px|[בריז'יט בארדו]]

## לוח שנה

* 

## קישורים חיצוניים

* 
* 

## הערות שוליים
2024

__TOC__

## אירועים
[230px|ממוזער|13 באפריל – [המתקפה האיראנית על ישראל (אפריל 2024)|התקיפה האיראנית על ישראל]]
[260px|ממוזער|8 ביוני – [מבצע ארנון]]

#### נובמבר

* 3 בנובמבר – מאיה סנדו נבחרת לקדנציה שנייה בנשיאות מולדובה.
*5 בנובמבר – נשיא ארצות הברית לשעבר דונלד טראמפ זוכה לכהונה שנייה בבחירות לנשיאות ארצות הברית.

* 5 בנובמבר – ראש ממשלת ישראל בנימין נתניהו מפטר את שר הביטחון יואב גלנט והודיע שעתיד להחליפו ישראל כ"ץ.
* 7-8 בנובמבר – תקיפת אוהדי מכבי תל אביב באמסטרדם
* 8 בנובמבר – הוגש אישום לבית המשפט הפדרלי במנהטן שחשף כי ה-FBI סיכל תוכנית של משמרות המהפכה ו"יחידת המבצעים השחורים" של חזבאללה להתנקש בחייו של הנשיא הנבחר ארצות הברית דונלד טראמפ.
* 19 בנובמבר – בחירות עבור רשויות בעוטף עזה, ורשויות בגבול לבנון וסוריה.
* 26 בנובמבר – כחלק מהתמרון הקרקעי בלבנון צה"ל מגיע לנהר הליטני.
* 27 בנובמבר – ארגוני מורדים במערב סוריה בראשות חזית ההצלה הסורית מתחילים את מבצע "הרתעת התוקפנות".
* 27 בנובמבר – הסכם הפסקת אש נחתם בין לבנון לישראל.
* 30 בנובמבר – האופוזיציה הסורית מתחילה את מבצע שחר החירות.

#### דצמבר

* 1 בדצמבר – ארגוני מורדים במערב סוריה כובשים את חלב.
* 2 בדצמבר – ארגונים עיראקיים חוצים את גבול סוריה-עיראק על מנת לעזור למשטר אסד.
* 2 בדצמבר – מבצע קרב השיבה בסוריה.
* 3 בדצמבר – נשיא קוריאה הדרומית יון סוק-יאול מכריז על משטר צבאי במדינה, ולאחר שהפרלמנט במדינה הצביע נגד ההחלטה ביטל סוק-יאול את המשטר הצבאי.
* 6 בדצמבר – בית המשפט החוקתי ברומניה מבטל את תוצאות הסבב הראשון בבחירות לנשיאות במדינה בו ניצח קלין ג'ורג'סקו, יומיים לפני שהיה אמור להתקיים הסבב השני. 
* 8 בדצמבר – המורדים בסוריה כובשים את דמשק ולאחר 54 שנים משטר אל-אסד נופל.
* 14 בדצמבר – הפרלמנט בדרום קוריאה הצביע בעד הדחת הנשיא יון סוק-יאול, בעקבות הכרזתו על משטר צבאי.
* 25 בדצמבר – טיסה 8243 של אזרבייג'ן איירליינס מתרסקת וגורמת למותם של 35 אנשים ופציעתם של 32 אנשים
* 29 בדצמבר – טיסה 2216 של צ'ג'ו אייר מתרסקת וגורמת למותם של 179 אנשים ופציעתם של 2 אנשים מעובדי המטוס

## נפטרו
[120px|ממוזער|שמאל|[צבי זמיר]]
[120px|ממוזער|שמאל|[אמנון רובינשטיין]]
[120px|ממוזער|שמאל|[אלכסיי נבלני]]
[120px|ממוזער|שמאל|[אברהם בייגה שוחט]]
[120px|ממוזער|שמאל|[סלים ג'ובראן]]
[120px|ממוזער|שמאל|[דניאל כהנמן]]
[ממוזער|120px|[סמי מיכאל]]
[ממוזער|120px|[או. ג'יי. סימפסון]]
[ממוזער|120px|[נעמי פולני]]
[ממוזער|120px|[אבראהים ראיסי]]
[ממוזער|120px|[דן תורן]]
[ממוזער|120px|[דוד לוי]]
[ממוזער|120px|חיים כהן ([אדם (זמר)|אדם)]]
[ממוזער|120px|[רות וסטהיימר]]
[ממוזער|120px|[אסמאעיל הנייה]]
[ממוזער|120px|[ג'יימס ארל ג'ונס]]
[ממוזער|120px|[יחיא סינוואר]]
[ממוזער|120px|[יעקב כהן (שחקן)|יעקב כהן]]
[ממוזער|120px|[יגאל שילון]]
[ממוזער|120px|[קורין אלאל]]
[ממוזער|120px|[ג'ימי קרטר]]

## לוח שנה

## קישורים חיצוניים
2023

__TOC__

## אירועים
[ממוזער|מפה המציגה בכחול את האזור הנרחב בישראל אותו תקפו מעל לחמשת אלפים מחבלים במהלך [טבח שבעה באוקטובר]]
260px|ממוזער|המלך צ'ארלס השלישי ורעייתו המלכה קמילה מנופפים לקהל במרפסת ארמון בקינגהאם לאחר טקס הכתרתם
ממוזער|150px|סרטון בו נראית שיירת קבוצת וגנר עושה דרכה לכיוון מוסקבה

## בתרבות ובאומנות
* 2023 – ספר מאת יגאל סרנה המנסה לתאר את מה שעשוי להתרחש בישראל בשנה זו.
* אלפיים עשרים ושלוש. – אלבום מוזיקה מאת איה כורם, נקרא על שם השנה שעד אליה היא הייתה חתומה בחברת התקליטים.

## נפטרו
[120px|ממוזער|שמאל|[שבח וייס]]
[120px|ממוזער|שמאל|[חיים טופול]]
[120px|ממוזער|שמאל|[מאיר שלו]]
[120px|ממוזער|שמאל|[יהונתן גפן]]
[120px|ממוזער|שמאל|[גרשון אדלשטיין]]
[120px|ממוזער|שמאל|[טד קזינסקי]]
[120px|ממוזער|שמאל|[שינייד או'קונור]]
[120px|ממוזער|שמאל|[יבגני פריגוז'ין]]
[120px|ממוזער|שמאל|[שבתי שביט]]
[120px|ממוזער|שמאל|[הנרי קיסינג'ר]]
[120px|ממוזער|שמאל|[שלמה אבינרי]]

## לוח שנה

## קישורים חיצוניים

* 

## הערות שוליים
2022

## אירועים
[ממוזער|267px|15 בינואר – ההתפרצות הגעשית של [הונגה טונגה בדרום האוקיינוס השקט]]
[ממוזער|267x267 פיקסלים|[24 בפברואר 2022 – הצבא הרוסי פולש לאוקראינה]]
[ממוזער|254x254 פיקסלים|[8 ביולי 2022 – ראש ממשלת יפן לשעבר שינזו אבה נרצח בעת שנשא נאום בחירות בנארה]]
260px|ממוזער|המלכה אליזבת השנייה מובאת למנוחות
**אירועים בולטים שקרו**
* מגפת הקורונה
* המשבר האוקראיני-רוסי
* מבצע שובר גלים

## נולדו

## נפטרו
[120px|ממוזער|[יורם טהרלב]]
[176x176px|ממוזער|[אורה הרצוג]]
[120px|ממוזער|[מרים נאור]]
[120px|ממוזער|[גבריאל בך]]
[120px|ממוזער|[אמנון שמוש]]
[120px|ממוזער|[יוסף כרמון]]
[120px|ממוזער|[אליעזר גולדברג]]
[120px|ממוזער|[חיים קניבסקי]]
[120px|ממוזער|[דון יאנג]]
[120px|ממוזער|[אלכס גלעדי]]
[120px|ממוזער|[אילן גילאון]]
[120px|ממוזער|[ח'ליפה בן זאיד אאל נהיאן]]
[120px|ממוזער|[מודי בר-און]]
[120px|ממוזער|[אורי זוהר]]
[120px|ממוזער|[אברהם ב. יהושע]]
[120px|ממוזער|[יהודה משי זהב]]
[120px|ממוזער|[צביקה פיק]]
[ממוזער|154x154 פיקסלים|[מיכאיל גורבצ'וב]]
[120px|ממוזער|[אליזבת השנייה, מלכת הממלכה המאוחדת]]
[120px|ממוזער|[קוליו]]
[120px|ממוזער|[אשטון קרטר]]
[120px|ממוזער|[וירג'יניה מקלורין]]
[120px|ממוזער|[כריסטין מקווי]]
[120px|ממוזער|[קירסטי אלי]]
[ממוזער|120px|[יצחק קלפטר]]
[ממוזער|120px|[דני שפירא]]
[120px|ממוזער|[חיים דרוקמן]]
[120px|ממוזער|[פלה]]
[120px|ממוזער|[בנדיקטוס השישה עשר]]

## לוח שנה

*2022 ברוסיה

## קישורים חיצוניים

* 
* From the war in Ukraine to the death of Queen Elizabeth II: The top news stories of 2022

## הערות שוליים
2021

__TOC__

## אירועים
[260px|ממוזער|6 בינואר – [ההסתערות על הקפיטול (2021)|ההסתערות על הקפיטול]]
[250px|ממוזער|20 בינואר - [ג'ו ביידן מושבע לנשיא ה-46 של ארצות הברית]]
[260px|ממוזער|1 בפברואר – במסגרת ההפיכה הצבאית ב[מיאנמר מודחת אונג סן סו צ'י. השלטון הועבר למפקד הכוחות המזוינים מין אונג הלינג]]
[ממוזער|260px|[חסימת תעלת סואץ (2021)|חסימת תעלת סואץ: אוניית המכולות אוור גיוון חוסמת לחלוטין את תעלת סואץ. 24 במרץ 2021]]
* מגפת הקורונה

## נולדו

## נפטרו
[120px|ממוזער|[לארי קינג]]
[120px|ממוזער|[ראש לימבו]]
[120px|ממוזער|[ליאור ייני]]
[120px|ממוזער|[שלדון אדלסון]]
[120px|ממוזער|[שלמה הלל]]
[120px|ממוזער|[כריסטופר פלאמר]]
[120px|ממוזער|[רות דיין]]
[120px|ממוזער|[הנסיך פיליפ, דוכס אדינבורו]]
[120px|ממוזער|[דני קרוון]]
[120px|ממוזער|[שולמית לבנת]]
[120px|ממוזער|[ז'ובנל מואיז]]
[120px|ממוזער|[רוני דניאל]]
[120px|ממוזער|[אידה נודל]]
[120px|ממוזער|[אהרן אבוחצירא]]
[120px|ממוזער|[מרשה פרידמן]]
[120px|ממוזער|[אליהו מצא]]
[120px|ממוזער|[חיים ולדר]]

## לוח שנה

*2021 בקולנוע
*2021 בישראל

## קישורים חיצוניים

* 
*2021 בתמונות
* 
* 

## הערות שוליים
ה'תש"ף

## אירועים
* י"ב בכסלו – הירי בג'רזי סיטי (2019).
* א' בטבת – הדקירה במונסי (2019).
* ז' בטבת – הסתיים המחזור ה-13 של לימוד הדף היומי.
* ב' באדר – פרוץ מגפת הקורונה בישראל עם אבחון המקרה הראשון של חולה בישראל.
* ו' באדר – יום הבחירות לכנסת העשרים ושלוש
* ט"ו באדר – ארגון הבריאות העולמי מכריז על הקורונה כפנדמיה.
* כ"ג באייר – הוקמה ממשלת ישראל השלושים וחמש.

## נולדו

## נפטרו
* י"ט בתשרי – מאיר שמגר, נשיא בית המשפט העליון לשעבר.
* כ"ג בתשרי – הרב נסים קרליץ, מבכירי פוסקי ההלכה החרדים ליטאים.
* ט"ז בחשוון – הרב ישראל ניסן רוזנבוים, האדמו"ר מקרעטשניף קריית גת.
* כ"א בכסלו – גאולה כהן, חברת כנסת.
* ט' ניסן – הרב אשר יעקב וסטהיים, ראש מערכת הכשרות איגוד רבנים – מנטשסטר.
* י"ג בניסן – רבי יעקב פרלוב, האדמו"ר מנובומינסק, היה יושב ראש אגודת ישראל בארצות הברית וחבר מועצת גדולי התורה.
* י"ד בניסן – הרב יהודה לייב גרונר, מזכיר הרבי מליובאוויטש ודמות ידועה בחסידות חב"ד.
* י"ט בניסן – הרב אליהו בקשי דורון, הראשון לציון לשעבר.
* כ"ב בניסן – הרב דן יואל ליווי, היה יו"ר מערכת הכשרות הבין-לאומית OK וחבר אגודת רבני חבר העמים.
* ל' בניסן – הרב ישעיהו הבר, מייסד וראש עמותת "מתנת חיים" לתרומת כליה.
* י"ב באייר – הרב פרופ' נחום אליעזר רבינוביץ', ראש ישיבת ההסדר ברכת משה במעלה אדומים.
* י"ט בתמוז – הרב סיני אדלר, רבה הראשי של אשדוד ומרבני כולל מר"ץ במבשרת ציון.
* ח' באב – משה אורון, קצין צה"ל בדרגת אלוף-משנה, אשר שירת בחיל הים (נולד ב-ה'תרצ"ז)
* י"ז באב – הרב עדין אבן ישראל שטיינזלץ, חתן פרס ישראל, מפרשני המקרא והתלמוד ומחבר ספרים תורניים רבים.
* כ"א באב – רבי ישראל משה פרידמן, האדמו"ר מסדיגורה.
* ל' באב – הרב זלמן נחמיה גולדברג (הגרז"ן), ראש ישיבה ודיין.

## פרסי ישראל
* הרב יעקב אריאל – ספרות תורנית
* אברהם בן צבי – חקר מדע המדינה, מדעי הניהול ויחסים בין-לאומיים
* אבישי ברוורמן – מפעל חיים
* שרה ברייטברג-סמל – אומנות פלסטית
* דני זמיר – חקר החקלאות ומדעי הסביבה
* ורד נעם – תלמוד
* נעמי סטוצ'ינר – מפעל חיים
* בנימין זאב קדר – חקר ההיסטוריה
* יוסף קלפטר – חקר הפיזיקה והכימיה
* גדעון רכבי – רפואה

## לוח שנה

### מאפייני לוח השנה

## קישורים חיצוניים
* 
* תש"פ או תש"ף? מאמר מפורט באתר הוצאת לוח (PDF)
* לוח עברי שנתי התש"פ – כל השנה בדף אחד  – בכתובת זו אפשר להוריד בשני עיצובים שונים
*לוח תכנון לשנת תש"פ לוח תכנון להורדה כקובץ אקסל ניתן לעיצוב והדפסה מאתר חג שמח.
רודולפו פוגוויל

**רודולפו אנריקה פוגוויל** (בספרדית: **Rodolfo Enrique Fogwill**;
15 ביולי 1941 – 21 באוגוסט 2010) היה סוציולוג וסופר ארגנטינאי. הוא נודע לראשונה כמנהל משרד פרסום ולאחר מכן כסופר.

## תולדות חייו
רודולפו פוגוויל נולד ב-1941 בקילמס (Quilmes), פרוור של בואנוס איירס. הוא עשה תואר בסוציולוגיה באוניברסיטת בואנוס איירס ולאחר מכן היה למרצה באוניברסיטה. שם כתב שירים, סיפורים קצרים ומאמרים שעוסקים בקשר שבין תקשורת, ספרות ופוליטיקה.

בהמשך חייו עבד כמנהל משרד פרסום וכאיש עסקים. זכייתו ב-1980 בפרס חשוב על סיפורו "Muchacha punk" אפשרה לו להגיע להכרה ולהקדיש את זמנו לכתיבה.

בנוסף לספריו, חלק מכתביו שולבו באנתולוגיות שהתפרסמו בארצות הברית, בקובה, במקסיקו ובספרד. ב-2003 זכה במלגת גוגנהיים, ובשנה שאחריה זכה בפרס הלאומי לספרות בארצו, על ספרו "Vivir afuera" ("לחיות בחוץ").

ב-2010 נפטר פוגוויל עקב נפחת בריאות שנגרמה מהתמכרותו לעישון.

## ספריו שיצאו לאור בעברית
עד כה יצא לאור ספר אחד מיצירתו: **ארמדילים: תמונות מקרב תת-קרקעי**, תרגם מספרדית: יורם מלצר. הוצאת כרמל, 2009.

הספר עוסק בקבוצה של חיילים ארגנטינאים במלחמת מלווינס אשר מסתתרים בתוך מחפורת ומנסים לחמוק מלחימה, שפירושה עבורם מוות. הספר כתוב בסגנון היפר-ריאלסטי אשר מנכיח את המלחמה על כל נוראותה. עם זאת, הרומן מתרחק משיפוט מוסרי ואינו מציג את העריקים באור שונה או הומניסטי. כל הדמויות מתוארות בחדות מינימליסטית במציאות שבה אין טובים ורעים.

## קישורים חיצוניים

* 
* פוגוויל, הרומן והמשמעות החומקת מאת אוריאל קון 
* מלחמה וספרות - על רודולפו פוגוויל מאת אוריאל קון 
* על מלחמה וספרות – בעקבות "ארמדילים" מאת פוגוויל מאת אוריאל קון ב-23 בספטמבר 2009

קטגוריה:בואנוס איירס: אישים
קטגוריה:סופרים ארגנטינאים
קטגוריה:סוציולוגים
קטגוריה:זוכי מלגת גוגנהיים
קטגוריה:ארגנטינאים שנולדו ב-1941
קטגוריה:ארגנטינאים שנפטרו ב-2010